
	Р Е П У Б Л И К А   Б Ъ Л Г А Р И Я
К О М И С И Я   З А   П Р О Т И В О Д Е Й С Т В И Е   Н А
К О Р У П Ц И Я Т А   И   З А   О Т Н Е М А Н Е   Н А   Н Е З А К О Н Н О    П Р И Д О Б И Т О Т О   И М У Щ Е С Т В О
София 1000, пл. "Света Неделя" № 6,  тел: (+359 2)   9401 444, факс: (+359 2) 9401 595 





Р Е Ш Е Н И Е
№ РС-231–20–062


			
Днес, на 03.06.2020 г., Комисията за противодействие на корупцията и за отнемане на незаконно придобитото имущество /КПКОНПИ/ в състав:


Председател: Сотир Цацаров
Заместник-председател: Антон Славчев
Член: Антоанета Цонкова
Член: Пламен Йоцов
Член: Силвия Къдрева
     
                       			      У С Т А Н О В И:

Производството е по реда на чл. 71, ал. 1, пр. 1 от Закона за противодействие на корупцията и за отнемане на незаконно придобитото имущество (ЗПКОНПИ),образувано  въз основа на Решение за образуване на производство за конфликт на интереси № КИ-007/22.01.2020г. на Комисията за противодействие на корупцията и за отнемане на незаконно придобитото имущество по сигнал с рег. № ЦУ 01/231/07.01.2020г.
Сигналът е насочен против Александър *** Велев – генерален директор на *** /***/.
В сигнала се съдържат твърдения за това, че Александър Велев, в качеството му на генерален директор на *** и в това му качество лице, заемащо висша публична длъжност по чл. 6, ал. 1, т. 35 от ЗПКОНПИ е предоставил автомобил за ползване на Съвета за електронни медии /СЕМ/, който се поддържа за сметка на ***, като по този начин си  подсигурява подкрепа от членовете на СЕМ. Твърди се, че Велев е разпоредил архивите на *** да се съхраняват в частна фирма, а не в Държавния архив.
Към сигнала са  приложени възражение и обръщение от лицето, подало сигнала.

КПКОНПИ служебно е събрала следните писмени доказателства: писмо с изх. № РД 22-17-008/31.08.2016г., Заповед № АВ 753 от 11.08.2016г., Протокол за приемане и предаване на автомобил № 54 от 11.08.2016г., писмо с рег. № РД 22-17-00-8 от 14.07.2016г., писмо с рег. № РД-22-17-00-8 от 11.07.2016г., Договор за възлагане на управление на *** от 20.05.2016г., Решение № РД-05-83 от 17.05.2016г., писмо с вх. № ЦУ 01/2360 от 07.02.2020г., писмо с рег. № РД 22-17-00-8 от 31.08.2016г., писмо с изх. № РД 22-17-00-8 от 03.08.2016г., Докладна записка с вх. № 1901 от 11.07.2019г., писмо с изх. № 685/20.07.2016г., писмо с изх. № 2244 от 10.08.2016г., свидетелство за регистрация на автомобил с рег. № СА 4477КТ, характеристики на дълготраен актив 0040638400, наличности по складови адреси за периода 01.07 – 31.07.2016г., наличности по складови адреси за периода 01.08 – 31.08.2016г., искане по сметка от 01.08 – 31.08.2016г., писмо с вх. № ЦУ 01/4052 от 04.03.2020г., Рамков договор за услуги № *** – 01 *** № 95 от 16.05.2017г., бюджетно платежно нареждане № Е05529 от 19.12.2017г., искане за извършване на разход от 15.12.2017г., фактура № 0000006634 от 04.12.2017г., фактура № 0000006633 от 04.12.2017г., бюджетно платежно нареждане № Е01679 от 20.05.2019г., искане за извършване на разход от 17.05.2019г., фактура № 0000008561 от 08.05.2019г., удостоверение за родствени връзки с изх. № РЛЦ20-ДИ05-117/17.03.2020г. на Александър *** Велев, писмо с вх. № ЦУ 01/7926 от 19.05.20120г., Заповед № РД-13-58/07.10.2019г., Доклад № БФ-22-30-06-91/16.10.2019г., Доклад № БФ-22-30-06-91/04.11.2019г., Извлечение от Протокол № 50/13.11.2019г., Заповед № РД-13-58/07.10.2019г., Заповед № РД-13-69/21.11.2019г., Сравнителна ведомост на транспортни средства към 20.12.2019г., списък на негодните за употреба активи, предложени за брак, протокол за ликвидация на МПС от 20.12.2019г., Удостоверение от „***“ ЕООД № А015169/20.12.2019г., Свидетелство за регистрация № 007936928, с вписване за „прекратена регистрация – разкомплектоване“ от 23.12.2019г., писмо с вх. № ЦУ 01/7781 от 18.05.2020г.
Служебно е направена справка в НБД „Население“ и Търговски регистър и регистър на ЮЛНЦ.


От събраните в хода на административното производство доказателства Комисията установи следното от фактическа страна:


Сигналът е подаден от физическо лице с посочени три имена, ЕГН, телефон, електронен адрес и е подписан.

Александър *** Велев, ЕГН ***, е генерален директор на ***, считано от 29.05.2016г., съгласно Договор за възлагане на управлението на ***, сключен на 20.05.2016г. с председателя на СЕМ за срок от три години -  до месец юли 2019г. 

С Докладна записка с вх. № 1901 от 11.07.2016г., изпълнителният директор на *** Божидарова е направила предложение до генералния директор на *** Велев, лек автомобил Пежо 607 с рег. № СА 4477 КТ да бъде предоставен на друго ведомство на бюджетна издръжка или да бъде продаден, като за нуждите на медията бъде осигурен нов автомобил чрез оперативен лизинг. 
С писмо с  изх. № 640 от 11.07.2020г., Велев  изпраща на СЕМ списък с превозни средства, собственост на ***, които могат да му бъдат предоставени. 
С писмо с рег. № РД-17-00-8 от 14.07.2016г., председателят на СЕМ приема предложението на *** за предоставяне на автомобил Пежо 607. 
С писмо с изх. № 685 от 20.07.2016г., генералният директор на *** Александър Велев отправя до министъра на финансите искане за съгласие лек автомобил марка Пежо, модел 607, с ДКН СА 4477 КТ, с рама № ***, двигател № ***, с балансова стойност 28 257,30 лв., собственост на *** да бъде безвъзмездно прехвърлен на СЕМ по реда на чл. 63, ал. 2 от Закона за държавната собственост /ЗДС/. С писмо с вх. № 2244 от 10.08.2016г., министърът на финансите дава съгласие, на основание чл. 28, ал. 2 от ЗДС, генералният директор на *** да предостави безвъзмездно на СЕМ посочения автомобил. 
Със Заповед № АВ 753 от 11.08.2016г., Велев предоставя безвъзмездно на СЕМ движима вещ – частна държавна собственост -  лек автомобил марка Пежо, модел 607, цвят черен металик, с ДКН СА 4477 КТ, с рама № ***, двигател № ***, с прилежащи 5 бр. гуми „***“ 225x50x17, 4 бр. гуми „***“ 225x50x17, вградени авторадио и gps навигация, прилежащ акумулатор „***“ с обща балансова стойност 28 257,30 лв. и комплект стелки. 
За предаването му е съставен и подписан Протокол за приемане и предаване на автомобил № 54 от 11.08.2016г. Съгласно писмо с изх. № РД 22-17-00-8 от 31.08.2016г., така описания автомобил е заведен и осчетоводен в счетоводните регистри на СЕМ през месец август 2016г. 
С утвърждаване на Протокол за ликвидация на МПС № 1/20.12.2019г., председателят на СЕМ С. В., е разрешила ликвидирането на автомобил с марка „Пежо“ с рег. № С 4477КТ да се извърши чрез фирма „***“ ЕООД. Съгласно Удостоверение № А015169 от 20.12.2019г., посоченият автомобил е приет в център за разкомплектоване на „***“ ЕООД и регистрацията му е прекратена на основание разкомплектоване на 23.12.2019г.

С Рамков договор за услуги № *** – 01 *** № 95, сключен на 16.05.2017г., *** представлявано от генералния директор Александър Велев, е предоставило на „Н.А.К..“ ООД, ЕИК: ***, представлявано от K.A.M.K., услугите по управление и съхранение на документите на ***, в това число и електронни услуги. Съгласно Приложение № 1 и 2 към договора, услугите по Приложение № 1 са събиране на документи, тяхното архивиране и доставяне, а по  Приложение № 2 – събиране на документи, сканиране и хостиране. Възнаграждението дължимо от *** на „Н.А.К..“ ООД е по цени, посочени в Приложение № 1 – 4, които са неразделна част от договора. 
Видно от писмо с вх. № ЦУ 01/7781 от 18.06.2020г., Рамков договор за услуги  № *** – 01 *** № 95 от 16.05.2017г., сключен между *** и „Н.А.К..“ ООД е действащ и към момента.
*** е заплатило две суми по сметка на „Н.А.К..“ ООД на 21.12.2017г. и на 20.05.2019г. за изпълнение на договорните задължения в общ размер на 4 081,08 лв. 
Плащанията са извършени с бюджетно платежно нареждане № Е05529 от 19.12.2017г. и бюджетно платежно нареждане № Е01679 от 20.05.2019г., които са подписани с електронен подпис от лица, различни от Александър Велев.
Към датата на сключване на Рамков договор за услуги № *** – 01 *** № 95, а именно 16.05.2017г., управител на „Н.А.К..“ ООД, ЕИК: *** е K.A.M.K., а собственици на капитала са K.A.M.K. и Д.С.А..
Видно от удостоверение за родствени връзки с изх. № РЛЦ20-ДИ05-117/17.03.2020г., Александър *** Велев не е роднина по права линия, по съребрена линия – до четвърта степен включително, и по сватовство – до втора степен включително, със съдружниците в „Н.А.К..“ ООД към 16.05.2017г. K.A.M.K. и Д.С.А.



При така установената фактическа обстановка, Комисията стигна до следните правни изводи:


За да е осъществен конфликт на интереси по смисъла на чл. 2 от ЗПУКИ (отм.), респ. чл. 52 от ЗПКОНПИ, следва да са налице три кумулативно изискуеми предпоставки: лице, заемащо публична длъжност по смисъла на чл. 3 от ЗПУКИ (отм.), респ. лице, заемащо висша публична длъжност по смисъла на чл. 6, ал. 1 от ЗПКОНПИ, наличие на частен интерес, който може да повлияе върху безпристрастното и обективно изпълнение на правомощията или задълженията му по служба и упражнено властническо правомощие, повлияно от частния интерес.

Легалните дефиниции на понятията частен интерес и облага се съдържат в чл. 2 от ЗПУКИ (отм.), респ. чл. 53 и чл. 54 от ЗПКОНПИ. Частен е всеки интерес, който води до облага от материален или нематериален характер за лице, заемащо публична длъжност или за свързани с него лица, включително всяко поето задължение. Облага е всеки доход в пари или в имущество, включително придобиване на дялове или акции, както и предоставяне, прехвърляне или отказ от права, получаване на привилегия или почести, получаване на стоки или услуги безплатно или на цени, по-ниски от пазарните, помощ, глас, подкрепа или влияние, предимство, получаване или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.

Александър *** Велев в качеството си на генерален директор на *** е лице, заемало публична длъжност по смисъла на чл. 3, т. 23 от ЗПУКИ (отм.), респ. лице, заемащо висша публична длъжност по смисъла на чл. 6, ал. 1, т. 35 от ЗПКОНПИ.

Съветът за електронни медии е органа, който осъществява общ надзор върху дейността на доставчиците на медийни услуги, каквато е *** за спазването на Закона за радиото и телевизията (ЗРТ), по силата на чл. 32, ал.1, т. 1 от ЗРТ, както и избира и освобождава генералния директор на *** (чл. 32, ал.1, т. 1 от ЗРТ). 

Александър Велев е упражнил правомощия с издаване на Заповед № АВ 753 на 11.08.2016г., с която безвъзмездно е предоставил лек автомобил „Пежо 607“ с ДКН СА 4477 КТ на СЕМ, както и със сключване на Рамков договор за услуги № *** – 01 *** № 95 с „Н.А.К..“ ООД на 16.05.2017г. 

Разпоредбата на чл. 73 ЗПКОНПИ регламентира сроковете, в които следва да се образува административно производство за установяване на конфликт на интереси. Съгласно чл. 73 от ЗПКОНПИ производството за установяване на конфликт на интереси се образува не по-късно от три години от извършване на нарушението. 

Видно от Заповед АВ 753/11.08.2016г., с която Велев безвъзмездно е предоставил лек автомобил „Пежо 607“ с ДКН СА 4477 КТ на СЕМ, същата е издадена на 11.08.2016г. Следователно от упражняване на правомощието, изразяващо се в издаване на посочената заповед до подаване на разглеждания сигнал с вх. № ЦУ 01/231 от 07.01.2020г. са изминали повече от три години. 

Образуване на производството за установяване на конфликт на интереси в срок до три години от извършване на нарушението, съставляващо конфликт на интереси е процесуалноправна предпоставка за провеждане на производството пред Комисията за противодействие на корупцията и за отнемане на незаконно придобитото имущество, за която тя следи служебно. Изтичането на тригодишен давностен срок от извършване на нарушението се явява процесуална пречка за разглеждане на постъпилия сигнал и е основание за прекратяване на производството за конфликт на интереси по отношение на Александър Велев – генерален директор на *** за упражненото от него правомощие при издаване на Заповед АВ 753/11.08.2016г., с която безвъзмездно е предоставил на СЕМ лек автомобил „Пежо 607“ с ДКН СА 4477 КТ, частна държавна собственост на ***  .

Като генерален директор на ***, Александър Велев сключва Рамков договор за услуги № *** – 01 *** № 95 с „Н.А.К..“ ООД на 16.05.2017г.

Видно от удостоверение за родствени връзки с изх. № РЛЦ20-ДИ05-117/17.03.2020г., Александър *** Велев не е свързано лице по смисъла на § 1, т. 1 от ДР на ЗПУКИ (отм.), респ. § 1, т. 15, б. „а“ от ДР на ЗПКОНПИ с K.A.M.K. и Д.С.А. Липсват твърдения в сигнала за икономическа свързаност с „Н.А.К..“ ООД, K.A.M.K. и Д.С.А., а и по преписката не се събраха доказателства за свързаност на Велев с посочените лица по смисъла на на § 1, т. 1 от ДР на ЗПУКИ (отм.), респ. § 1, т. 15, б. „б“ от ДР на ЗПКОНПИ, които да пораждат съмнения в неговата безпристрастност и обективност.

Предвид изложеното, се налага изводът, че са налице два от елементите на състава на конфликт на интереси по чл. 2 от ЗПУКИ (отм.), респективно чл. 52 от ЗПКОНПИ, а именно: лице заемало публична длъжност, респективно и лице, заемащо висша публична длъжност (Александър *** Велев) и упражнено от лицето правомощие по служба. Липсва обаче частен интерес – негов или на свързано с него лице. Липсата на който и да е елемент от понятието „конфликт на интереси“ обуславя извод за невъзможност за нарушаване на забраните по Глава Втора от ЗПУКИ (отм.), респективно Глава Осма, Раздел II от ЗПКОНПИ, които представляват негова проявна форма и за липсата на конфликт на интереси по смисъла на чл. 2 от ЗПУКИ (отм.) и чл. 52 от ЗПКОНПИ.

Съгласно разпоредбата на чл. 32, ал.1, т. 1 от ЗРТ Съветът за електронни медии е органа, който осъществява общ надзор върху дейността на доставчиците на медийни услуги, каквато е ***, за спазването на Закона за радиото и телевизията (ЗРТ).
Предвид горното и на основание чл. 47, ал. 5 от ЗПКОНПИ във вр. с чл. 32, ал. 1, т. 1 от ЗРТ сигналът следва да се изпрати по компетентност на Съвета за електронни медии.

Съгласно разпоредбата на чл. 11, ал. 2 от  Закона за Националния архивен фонд, Държавна агенция "Архиви" контролира опазването на документите в деловодните служби на държавните и общинските институции и осъществява научно-методическото ръководство и контрол на организацията на работата с документите, тяхното опазване и използване в учрежденските архиви.
Предвид горното и на основание чл. 47, ал. 5 от ЗПКОНПИ във вр. с чл. 11, ал. 2 от  Закона за Националния архивен фонд, сигналът следва да се изпрати по компетентност на Държавна агенция "Архиви" за извършване на проверка във връзка със сключването и изпълнението на Рамков договор за услуги № 95 от 16.05.2017г., между *** и „Н.А.К..“ ООД.

Предвид изложеното, на основание чл. 74, ал. 1 и ал. 2 от ЗПКОНПИ и чл. 73 от ЗПКОНПИ, Комисията за противодействие на корупцията и за отнемане на незаконно придобитото имущество


Р Е Ш И:


НЕ УСТАНОВЯВА конфликт на интереси по отношение на Александър *** Велев, ЕГН *** – генерален директор на *** и в това си качество лице, заемало публична длъжност по смисъла на чл. 3, т. 23 от ЗПУКИ (отм.), респ. лице, заемащо висша публична длъжност по смисъла на чл. 6, ал. 1, т. 35 от ЗПКОНПИ, във връзка със сключване на  Рамков договор за услуги № *** – 01 *** № 95 на 16.05.2017г., поради липса на частен интерес, негов или на свързано с него лице.
	
ПРЕКРАТЯВА производството по сигнал с рег. № ЦУ01/231 от 07.01.2020 г. срещу Александър *** Велев, ЕГН *** – генерален директор на ***, в частта относно издадената от него Заповед № АВ 753/11.08.2016г.

ПРЕПРАЩА сигнал с рег. № ЦУ 01/231/07.01.2020г. на КПКОНПИ на Съвета за електронни медии за предприемане на необходимите действия  по компетентност във връзка с Рамков договор за услуги № 95 от 16.05.2017г., сключен между *** и „Н.А.К..“ ООД. 
След приключване на проверката, председателят на Съвета за електронни медии следва да уведоми КПКОНПИ за резултатите от същата.

ПРЕПРАЩА сигнал с рег. № ЦУ 01/231/07.01.2020г. на КПКОНПИ на Държавна агенция „Архиви“ за предприемане на необходимите действия по компетентност във връзка с Рамков договор за услуги № 95 от 16.05.2017г., сключен между *** и  „Н.А.К..“ ООД. 
След приключване на проверката, председателят на Държавна агенция „Архиви“  следва да уведоми КПКОНПИ за резултатите от същата.

Препис от Решението да се изпрати на Софийска градска прокуратура, с оглед преценка за реализиране на правомощията по чл. 76, ал. 2 от ЗПКОНПИ.

С РЕШЕНИЕТО ДА БЪДЕ ЗАПОЗНАТА дирекция „Противодействие на корупцията“. 



КОМИСИЯ:

ПРЕДСЕДАТЕЛ:  /п/ /СОТИР ЦАЦАРОВ/

ЗАМЕСТНИК – ПРЕДСЕДАТЕЛ:  /п/  /АНТОН СЛАВЧЕВ/ 

ЧЛЕН:  /п/ /АНТОАНЕТА ЦОНКОВА/

ЧЛЕН: /п/  /ПЛАМЕН ЙОЦОВ/

ЧЛЕН: /п/  /СИЛВИЯ КЪДРЕВА/

